Man slaan vrou…….. | ekke dink
Man slaan vrou……..
Posted by ekkedink on 31/12/2012	Ek was besig om ‘n preek voor te berei oor, onder andere die onaanvaarbare hoë geweldsvlakke in ons land, toe ek op ‘n berig in die Beeld afkom.
Volgens hierdie berig is 17,000 mense in Gauteng ondervra oor of dit geregverdig is vir ‘n man om sy vrou te slaan, en in watter gevalle. Die uitslae was, om die minste te sê, skokkend; nie soseer in die geval van die mans wat wel glo dat dit geregverdig is om ‘n vrou te slaan nie, want ongelukkig is daar nog mans wat wel glo dat hy die reg daartoe het om sy vrou te slaan. Sulke tendense onder mans word gewoonlik toegeskryf aan ‘n patriargale samelewing of gesins-samestelling. Inderdaad loop dit seker hand-aan-hand met ‘n patriargale sienswyse, maar mans wat regtig nog glo dat hy die reg daartoe het om sy vrou te slaan is nie net argaïes nie, dis gewoon barbaars. Ek wonder egter of die ou Jode, wat in ‘n erg patriargale sisteem geleef het, hulle vroue geslaan het? Of Dawid? Of Abraham, Isak en Jakob? Of selfs Adam? Ons sal nooit weet nie, maar dis asof ‘n mens dit nie kan indink nie.
Maar terug by die uitslae… wat my geskok het, meer as die mans wat instemmend geantwoord het, is die getal vroue wat instemmend geantwoord het. Sekerlik is hierdie opname nie vreeslik wetenskaplik gefundeerd nie en kan ‘n mens dalk die statistiese waarde daarvan ignoreer, maar net die blote feit dat daar selfs één vrou was wat instemmend geantwoord het, is skokkend. Mevrou, jy hoef nie, mag nie en verdien nie om geslaan te word nie; maak nie saak wat jy gedoen het nie! Ek weet te min van die psigologie agter vroue wat geweld teenoor hulle toelaat, maar ek vermoed dat dit een van die redes is waarom vroue dit nie net toelaat nie, maar selfs instemmend daarin glo.
Nou ja, snaaks in ‘n sekere sin, maar regtig tragies dat mans so swak opgevoed is!
O wag, dan is daar vroue wat hulle mans slaan (lees gerus hierdie berig).
Mag daar minder geweld in 2013 wees!
This entry was posted in Algemeen, opvoeding, waardes and tagged abuse against women and children, beeld, child abuse, gesinsgeweld, geweld, kindermishandeling, misdaad, statistiek, vroue slaan, vrouemishandeling, women abuse. Bookmark the permalink.
Inhoud van jou geloof
Sayings of the king of Bapetikosweti Lewer kommentaar Kanselleer die reaksie	Tik jou kommentaar hier...
top tien	Koppie Chocolate koek	geld kan nie geluk koop nie....of kan dit?	wapenrusting van God	Wanneer is Jesus regtig gebore?	4 Waarhede vir die huwelik	Genade	Christina Landman op MMC 09	Vadersdag 2004	Kinderopvoeding en dissipline... of is dit LYFSTRAF?	Waai meneer, ons soek "pleps"	onlangse kommentaar	Jan on Steve HofmeyrJan on Steve HofmeyrHannes. on geld kan nie geluk koop nie…Hannes. on geld kan nie geluk koop nie…Hannes. on geld kan nie geluk koop nie…	my Bladsye	cogito ergo sum
wie dink saam	Blog Stats	72,061 hits